
Број: 05-511-31/2020
Датум: 11.11.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ECO FUTURA“ Д.О.О. Зворник, за издавање еколошке дозволе за постројење за управљање неопасним отпадом, које се налази у насељу Каракај бр. 143, град Зворник, од 22.09.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ECO FUTURA“ Д.О.О. Зворник, ЕКОЛОШКА ДОЗВОЛА за постројење за управљање неопасним отпадом капацитета 9,9 t/дан, који се налази у насељу Каракај бр. 143, град Зворник, у оквиру индустријског круга предузећа МЕТАЛНО а.д. на грађевинској парцели означеној као к.ч. број: 5329/22 и 5329/29 К.О. Зворник.
2. Опис активности и постројења за које се издаје еколошка дозвола:
Приступ локацији се одвија преко приступног асфалтираног пута са магистралног пута Зворник – Бијељина. На предметној локацији инвеститор ће обављати дјелатност привременог складиштења и третман неопасног отпада.
Предузеће „ECO FUTURA“ Д.О.О. Зворник бави се сакупљањем, транспортом, складиштењем и третманом неопасног отпада. Максимални инсталисани капацитет постројења за управљање неопасним отпадом са физичким третманом неопасног отпада је 9,9 t/дневно на локацији обележеној као к.ч. број: 5329/22 и 5329/29 К.О. Зворник.
Предметни објекат је сљедећих карактеристика:
· Дио објекта спратности Пр+1 је хоризонталних габарита 13,10 m х 4,50 m.
· Дио објекта спратности Пр је хоризонталних габарита 13,10 m х 8,90 m
· Надстрешница је хоризонталних габарита 13,0 m х 3,50 m.
· У приземљу су 3 физички одвојене просторије са водонепропусним подовима израђених од кисело отпорног бетона а на спрату се налазе 3 физички одвојене просторије намјењене за администрацију.
Инвеститор планира сакупљати сљедеће врсте неопасног отпада:

· Отпадне гуме
· Папир и картон

· Отпадна пластика

· Лијекови истеклог рока трајања

· Неискориштене хемикалије и хемикалије истеклог рока трајања

· Отпад од здравствене заштите људи (медицински отпад).
Овe врсте отпада имају каталошке шифре дефинисане Правилником о категоријама, испитивању и класификацији отпада („Службени гласник РС“, број: 19/15 и 79/18): 
     20 01 01 ....................................................................... папир и картон сакупљене фракције
     15 01 01 ............................................................................... папирна и картонска амбалажа
15 01 02 ................................................................................................. пластична амбалажа

17 02 03 ..................................................................................................................... пластика 

20 01 39......................................................................................................................пластика 

     18 02 06............................................ хемикалије дургачији од оних наведених у 18 02 05
     18 02 08............................................... лијекови дургачији од оних наведених у 18 02 07
     18 01 01 ..................................................................... оштри инструменти (изузев 18 01 03)

     18 01 04 ....................................................................... отпад чије сакупљање и одлагање не подлијеже посебним захтјевима због спречавања инфекиције  (нпр. завоји, гипсеви, постељина, одјећа за једнократну употребу и пелене).

3. Инвеститор „ECO FUTURA“ Д.О.О. Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор „ECO FUTURA“ Д.О.О. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Периодично провјеравати правилан рад линија за рециклажу и свих осталих уређаја који ће се користити при третману.
· Обавезно бетонирати однодно асфалтирати манипулативне и радне површине као и саобраћајнице како би се олакшало одржавање истих.
· Све радне и манипулативне површине потребно је редовно чистити и прати.
· Спроводити техничке и друге прописане мјере заштите од пожара.
· Транспортна и погонска средства са погоном на унутрашње сагорјевање треба користити горива одговарајућег квалитета и морају бити технички исправна.
· Користити уређаје, возила и постројења која су према европским стандардима класификована у категорију с минималним утицајем на квалитет ваздуха.
· Врста противпожарних апарата на локацији мора бити усклађена са свим опасним хемикалијама са којима се манипулише.
· У предметној локацији је забрањено спавати, пушити, јести, конзумирати алкохолна пића и уносити отворени пламен.
· Оксидујуће и корозивне отпадне хемикалије не смију се складиштити заједно.
· Отпадне хемикалије складиштити према компактибилности у одвојеним просторијама.
· Користити опрему која не емитује буку изнад дозвољене границе.
· Одржавати техничку исправност машина и уређаја ради спречавања емисија буке.
· Квасити манипулативни плато у сушном периоду у циљу смањења стварања честица прашине од моторних возила која долазе на локацију.
· Испуњавати услове дефинисане у Уредби о вриједностима квалитета ваздуха („Службени гласник РС“, број: 124/12).
· Адекватном организацијом рада спречити стврање гужве и застоја.
· Да би се смањило присуство прашине и буке извршити озелењавање свих слободних површина зеленим појасом од високе вегетације.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, бр.44/01).
· Санитарне и фекалне отпадне воде одводити у јавну канализацију у складу са Правилником.
· Практиковати  сухо чишћење манипулативних површина прије прања водом како би се уклонио чврсти отпад и трошило мање воде.
· Све манипулативне површине морају бити бетониране са уређеним сливницима према сепаратору масти и уља.
· Атмосферске воде са платоа око објекта и паркинг површина преко сабирних решетки одводити преко сепаратора масти и уља у крајњи реципијент.
· Редовно одржавати сепаратор масти и уља а садржај збрињавати са овлаштеним правним лицима .
· Склопити уговор о чишћењу сепаратора масти и уља са овлашћеним предузећем.
· Прописном манипулацијом неопасним отпадом (утоваром, истоваром привременог складиштења, третманом обезбједити адекватну заштиту од евентуалног загађења.
· У случају контаминације земљишта урадити анализу земљишта након уклањања контаминираног слоја.
· Испод висећих и покретних дијелова машина и уређаја који се подмазују мора бити постављена корита или посуде за сакупљање и издвајање уља.
· Сваки вид манипулације са отпадом вршити само на бетонским подлогама са урађеним сливницима. Складиштење отпада у течном стању (хемикалије са истеклим роком трајања и неискориштене хемикалије) вршити у посудама за складиштење са непропусном танкваном која може да прими цјелокупну количину отпадау случају удеса (процуривања).
· Посуде за складиштење отпада редовно контролисати провјером посуда и њихових саставних дијелова у погледу њиховог оштећења, цурења, корозије или другог облика оштећења.

· У складишту је потребно на видном мјесту обезбједити средства и посуде за чишћење и прикупљање акцидентно просутих хемикалија, односно канте са пијеском, пиљевином или другим одговарајућим упијајућим материјалом као и празне посуде, крпе, четке као и друга средства потребна за прикупљање и чишћење евентуално просутих количина.
· Уколико дође до неконтролисаног истицања опасних материја (гориво, уља) изван за то предвиђених површина, извршити чишћење простора сухим поступком, механичким путем одстранити загађено земљиште, а његов даљи третман повјерити специјализованој служби која треба да обави уклањање опасних материја и асанацију терена, сагласно са Законом о управљању отпадом („Службени гласник Републике Српске“, број: 111/13, 106/15, 16/18 и 70/20).
· Функционисањем предметног објекта не смије се нарушити систем површинских и подземних вода и угрозити њихов квалитет.
· Уколико експлоатоацијом и функционисањем предметног постројења, дође до промјене природног режима вода, а то проузрокује штете било каквог карактера инвеститор је обавезан да узроке отклони, а штету надокнади. 
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Отпад прикупљати и класификовати према врсти отпада и збрињавати од стране овлашћеног предузећа.

· Крајње збрињавање свих категорија отпада вршити према уговорима са предузећима која имају дозволе за транспорт и збрињавање тих врста отпада.
· Спријечити расипање отпада усљед атмосферских утицаја. 

· Простори за контејнере односно за одлагање отпада до крајњег третмана треба да буду лако приступачни за возила надлежне комуналне службе и возила предузећа за промет секундарним сировинама. 
· Сав настали комунални привремено одлагати у водонепропусне контејнере до коначног збрињавања од стране надлежне комуналне служне, у складу са постојећим уговором „Регионална депонија“ д.о.о. Зворник. 

· Склопити уговоре о одвозу свих осталих врста отпада са овлаштеним правним лицима.
· Простор око контејнера држати чистим и уредним.

· Водити одговарајуће евиденције о врсти и количини отпада које су детаљно описане у Плану управљања отпадом.

· Отпад се неможе складиштити на мјесту које не испуњава услове за складиштење као и манипулативним површинама које нису намјењене за складиштење.
· Складиштење отпада у течном стању се врши у посуди за складиштење са непропусном танкваном која може да прими цјелокупну количину отпада у случају удеса (процуривања).
· Опасне категорије отпада (зауљени отпад, отпадна уља и сл) одвозити од стране овлаштене институције у складу са важећим уговором.

· Мијешани комунални отпад одвојено одлагати у намјенске контејнере и збрињавати са надлежном комуналном службом.

· Отпадну жицу насталу након третмана отпадних гума одвојено складиштити до преузимања од стране предузећа у складу са уговором.

· Отпадни текстил настао након третмана отпадних гума се може одвојено сакупљати а затим предавати лицима која се баве откупом и рециклажом истог или одлагати у мијешани комунални отпад.

· Неопасни медицински отпада се мора чувати се у амбалажи с јасним ознакама категорије и карактеристикама отпада, која пружа адекватну заштиту за радно особље које ступи у контакт с медицинским отпадом приликом руковањаи извођења технолошког процеса.

· Све категорије рециклираног отпада продавати заинтересованим правним лицима.

· Вријеме привременог складиштења медицинског отпада до почетка процеса стерилизације, у складу са препорукама Свјетске здравстве здравствене организације, износи:

- максимално 72 сата на температури складишта 8-150С

- преко 150С - обрада се мора извршити у року од 24-48 сати

· Паковање отпадакоје се користи као секундарна сировина треба се извести тако да запремина и тежина паковања буду ограничене до минималне адекватне количине, а да се истовремено обезбједи неопходан ниво сигурности за прихватање и транспорт упакованог отпада.
· Све активности у вези паковања, обиљежавања и превоза отпада од мјеста прикупљања или привременог складиштења до мјеста складиштења морају да врше одговорна лица.

· Упакован отпад који се користи као секундарна сировина обиљежава се стављањем натписа који садржи: назив, сједиште, знак произвођача отпада, назив и индексни број отпада.
· Вршити обуку свих запослених правилно руковање отпадом.
· Надзирати правилност привременог складиштења као и третмана отпада
· Адекватном организацијом процеса рада спречавати настајање и расипање отпада.

· Простори за складиштење као и просторије гдје ће се налазити уређаји за третман отпада морају бити под кључем и забрањен улазак за неовлаштена лица.

· У циљу смањења и спречавања загађења животне средине приликом правилног третмана отпада потребно је предузети све радње и поступке који су регулисани Законом о управљању отпадом (Службени гласник РС 111/13, 106/15, 16/18 и 70/20). 

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18  и 70/20).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13, 106/15, 16/18 и 70/20).
3.3.4. Инвеститор, „ECO FUTURA“ Д.О.О. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
         3.4.   Мјере након затварања постројења
Предузети неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратило у задовољавајуће стање, што значи да су испуњени сви стандарди квалитета животне средине који су бити за локацију пословног објекта, нарочито оних који се тичу заштите земљишта и воде.

4. Приликом рада постројења несмију се прекорачити граничне вредности за загађујуће материје и то:

4.1. Вриједности квалитета ваздуха – измерене вриједности квалитета ваздуха са локације предметног погона морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12). Вршити праћење основних параметара за утврђивање квалитета ваздуха предметног подручја према Уредби: сумпор диоксид (СО2), азотни оксиди: NО, NО2, NОX; озон (О3), угљенмоноксид (CО), суспендоване честице PM10, Укупне суспендоване честице УЛЧ,  угљиководоници, метеоролошки параметри: брзина и смјер вјетра, температура, релативна влажност и атмосферски притисак.
4.2. Бука ван локације предметног постројења несме да прелази дозвољени ниво буке  који је прописан Правилником о дозвољеним границама интензитета звука и шума („Службени лист СР БиХ“, бр. 46/89).

	Подручје

(зона)
	Намена подручја
	Еквивалентни нивои

(Leq)
	Вршни нивои

	
	
	Дан     ноћ
	L10       L1

	I
	Болничко, љечилишно
	45        40
	55        60

	II
	Туристичко, рекреацијско,

 опоравишно
	50        40  
	60        65

	III
	Чисто стамбено, васпитно-образовне и здравствене институције, јавне зелене и рекреационе површине
	55        45
	65        75

	IV
	Трговачко, пословно-стамбено уз саобраћајне коридоре, складишта без тешког транспорта
	60        50
	70        75

	V
	Пословно, управно, трговачко, занатско, сервисно (комунални сервис)
	65        60
	75        80

	VI
	Индустријско, складишно, сервисно и саобраћајно
	70        70
	80        85


4.3.   Граничне вредности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник РС“, број: 44/01). 
С обзиром да у третману неопасног отапада не користи вода нити настају отпадне технолошке воде не прописује се мониторинг вода.

Испитивање квалитета отпадних вода (садржаја минералних уља) након прелива из сепаратора масти и уља треба радити једном у двије године.

Граничне вриједности за испуштање отпадних вода на садржај минералних уља у складу са Правилником о испуштању отпадних вода у јавну канализацију („Службени гласник Републике Српске“, број: 44/01) дате су у наставку:

	Параметар
	Једнинца мјере
	Гранична вриједност

	Минерална уља
	mg/m3
	100000


          4.4.  Анализу земљишта је потребно урадити у случају акцидентних ситуација просипања уља и мазива, или осталих опасних материја, односно по налогу инспектора. У табели су наведене граничне вриједности у земљишту према Правилнику о дозвољеним количинама опасних и штетних материја у пољопривредном земљишту и води за наводњавање и методама за  њиховоиспитивање („Службени гласник Републике Српске“, бр. 56/16).
	Тешки метали и потенцијално токсични елементи (укупни облик)
	Максимално дозвољене количине у зависности од текстуре земљишта (mg/kg)

	
	Пјесковито земљиште
	Прашкасто-иловасто земљиште
	Глиновито земљиште

	Кадмијум (Cd) 
	0,5
	1
	2

	Хром (Cr) 
	40
	80
	120

	Бакар (Cu) 
	60
	90
	120

	Жива (Hg) 
	0,5
	1
	1,5

	Никл (Ni) 
	30
	50
	75

	Олово (Pb) 
	50
	100
	150

	Цинк (Zn) 
	60
	150
	200

	Кобалт (Co) 
	30
	45
	60

	Молибден (Mo) 
	10
	15
	20

	Арсен (As) 
	10
	15
	20

	Баријум (Ba) и њeговаједињења
	60
	80
	100

	Ванадијум (V)
	30
	40
	50

	Талијум (Tl)
	0,5
	1
	1

	Бор (B)
	30
	40
	50

	Сумпор (S)
	300
	400
	500

	Флуор (F)
	150
	250
	350


5. Мониторинг
         5.1.  Одговорно лице постројења „EcoFutura“ д.о.о. Зворник дужно је спроводити мониторинг загађујућих материја у периоду трајања еколошке дозволе, на сљедећи начин:
	Предмет

мониторинга
	Параметар који се

осматра
	Мјесто вршења

мониторинга
	Начин вршења

мониторинга
	Вријеме

вршења

мониторинга
	Разлог

монито-ринга

одређеног

параметра

	Мониторинг
ваздуха

	Праћење основних и специфичних

параметара за

утврђивање квалитета

ваздуха предметног

подручја:

- Сумпор диоксид (СО2),

- Азотни оксиди: NО, NО2, NОX,

- Озон (О3),
Угљенмоноксид (CО)

- УЛЧ,

- ПМ10

- угљоводоници

-Метеоролошки параметри: брзина и смјер вјетра, температура, релативна влажност иатмосферски притисак
	Испред постојећег објекта


	Инсталисана

комплетна

станица са

помоћном

опремом за

мониторинг

квалитета

ваздуха и

помоћном

опремом

потребном за

неометан

аутоматски рад

станице
	24сатно мјерење једном годишње
	Праћење

параметара

квалитета

ваздуха и нивоа

повећања

промјена у

односу на

снимљено

почетно “нулто”

стање животне

средине

	Мониторинг
вода
	Минерална уља
	Прелив, након пречишћавања у сепаратору масти и уља
	Услуге

акредитоване

установе
	Један пут у двије године
	Ефикасност сепаратора масти и уља

	Мониторинг отпада
	Успоставити евиденцију о

производњи, врстама

отпада, прикупљању и коначном збрињавању

отпада
	Плануправљања

отпадом
	Лице именовано за мониторинг отпада, евиденције кроз План управљања
отпадом

	Континуирано
	Правилно збрињавање

отпада

	Мониторинг буке
	Еквивалент нивоа буке
	У животној средини: са предње стране објекта, са задње стране објекта


	Инсталисана

опрема за мјерење еквивалентног нивоа буке


	Једном годишње
	Праћење

нивоа буке у

односу на

снимљено

почетно “нулто”

стање животне

средине

	Мониторинг земљишта
	Зависно од акцидента/врсте хемикалије
	Мјесто акцидента
	Услуга

акредитоване

организације
	--------
	Утврђивање степена загађења у случају акцидентних ситуација или по налогу инспектора


5.2. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Градске управе. 

6.  Чланом 102. Закона о заштити животне средине ("Службени гласник РС", број: 71/12, 79/15 и 70/20) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања.  

7. Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8. Саставни дио овог рјешења су Докази уз захтјев за издавање еколошке дозволе израђени од овлашћене институције ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука.
9.   Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). Након истека овог рока надлежни орган ће извршити ревизију овог рјешења на захтјев странке.
О Б Р А З Л О Ж Е Њ Е

         Инвеститор, „ECO FUTURA“ Д.О.О. Зворник, дана 22.09.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе постројење за управљање неопасним отпадом капацитета 9,9 t/дан, које се налази у насељу Каракај бр. 143, град Зворник, у оквиру индустријског круга предузећа МЕТАЛНО а.д. на грађевинској парцели означеној као к.ч. број: 5329/22 и 5329/29 К.О. Зворник.
         Уз Захтјев су достављени Докази, које је урадила овлашћена институција ЈНУ „ИНСТИТУТ ЗА ЗАШТИТУ И ЕКОЛОГИЈУ РЕПУБЛИКЕ СРПСКЕ“ д.о.о. Бања Лука, која поседује лиценцу за обављање дјелатности из области заштите животне средине, број: 4-Е/03 од 20.06.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: 1215/20 од17.09.2020.год., приложио:
· Рјешење о регистрацији, Окружни привредни суд у Бијељини, број: 059-0-Reg-19-000 143 од 26.02.2019. год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, ЗК уложак: 5909 од 26.12.2018. год.

· Копија катастарског плана, Републичка управа за геодетске и имовинско – правне послове, КО Зворник, број плана: 12 од 26.12.2018.год.
· Извод из урбанистичког плана Зворник 2020, Одјељење за просторно уређење, Градска управа Град Зворник, од 29.03.2019.год.

· Посједовни лист – препис број: 5237/2, Републичка управа за геодетске и имовинско – правне послове Бања Лука, број: 21.21-952.1-1-837/2019 од 02.04.2019.год.
· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, ЗК уложак: 5909 од 03.04.2019. год.

· Уговор о закупу пословног простора  од 01.09.2020.год.
· Рјешење, СР БиХ, Општина Зворник, Општински секретеријат за послове општинске управе, број: 03/1-364-157/89  од 22.02.1989.год.

· Рјешење, СР БиХ, Општина Зворник, Општински секретеријат за послове општинске управе, број: 03/1-361-31/90 од 12.02.1990.год. 
· Употребна дозвола за ауто дизалицу, „В&З-ЗАШТИТА“ Д.О.О. Бања Лука, број: 001-520-3-145/18 од 12.09.2018.год.
· Употребна дозвола за виљушкар бочни, „В&З-ЗАШТИТА“ Д.О.О. Бања Лука, број: 002-520-3-145/18 од 12.09.2018.год.
· Употребна дозвола за маказе за сјечење лима, „В&З-ЗАШТИТА“ Д.О.О. Бања Лука, број: 009-520-3-145/18 од 12.09.2018.год.
· Изјава о набавци опреме, „ECO FUTURA“ Д.О.О. Зворник, број: 22/20  од 07.09.2020.год.
· Уговор о пружању услуга за пријем и депоновање чврстог комуналног отпада...бр. РДЗ-25-ЗВ.
Докази поднијети уз захтјев садрже елементе које прописује чл. 85. Закона о заштити животне средине. Захтјев за издавање еколошке дозволе је поднешен за постројење чијој се локацији приступа преко приступног асфалтираног пута са магистралног пута Зворник – Бијељина. На предметној локацији инвеститор ће обављати дјелатност привременог складиштења и третман неопасног отпада. Предузеће „ECO FUTURA“ Д.О.О. Зворник бави се сакупљањем, транспортом, складиштењем и третманом неопасног отпада. Максимални инсталисани капацитет постројења за управљање неопасним отпадом са физичким третманом неопасног отпада је 9,9 t/дневно на локацији обележеној као к.ч. број: 5329/22 и 5329/29 К.О. Зворник.
          У Доказима је наведено сљедеће: 
Инвеститор планира отпад преузимати од правних и физичких лица на подручју РС и БиХ. На захтјев правног или приватног лица, инвеститор ће долазити на адресу транспротрним возилом  и отпад који је упакован у складу са прописима о отпаду, преузимати у своје транспортно возило и као такав транспортивату на локацију предузећа „ECO FUTURA“  д.о.о. Зворник. За различите врсте отпада користити ће се транспортна возила  у складу са карактеристикама отпада. Након истовара отпада на локацији помоћу виљушкара, врштити ће се селекција отпада према врсти и особинама, и привремено складиштење у за то предвиђена одвојена складишта. 
Инвеститор планира сакупљати следеће врсте неопасног отпада:

· отпадне гуме,

· папир и картон,

· отпадна пластика.

· лијекови истеклог рока трајања,

· неискориштене хемикалије и хемикалије истеклог рока трајања,

· отпад од здравствене заштите људи (медицински отпад).

· Технологија рада постројења за управљање отпадом

Третман отпада који ће се обављати у „ECO FUTURA“ д.о.о. Зворник, обухвата физичке процесе (укључујући и разврставање отпада прије третмана), који мијењају карактеристике отпада са циљем смањења запремине, олакшања руковања са отпадом или подстицања рециклаже и укључује поновно искоришћење и рециклажу отпада. Третман отпада од здравствене заштите људи односно медицински отпад подразумјева такође физички процес (стерилизацију и мљевење).
· Опис технолошког процеса третмана отпадних гума
Приликом одвијања дјелатности третмана и складиштења отпадних гума, методе манипулације са отпадом су следеће:
· пријем различитих врста и типова отпадних гума,

· физички третман отпадних гума на машинама за сјечење, ситњење и вађење жичане конструкције,

· привремено складиштење отпадних гума,

· испорука и продаја механички третираних и нетретираних отпадних гума у складу са уговором.

Физички третман отпадних гума подразумјева механички обликовање отпада односно врши се сјечење и ситњење помоћу машина, затим одвајањем металних жица из гума, након чега се материјал припрема за транспорт и привремено складишти.

Након извршеног третмана отпадних гума врши се паковање иситњених дијелова и њихов транспорт до купаца. Издвојене металне конструкције из отпадних гума се продају заинтересованим купцима. 

· Опис технолошког процеса третмана отпадног папира и картона
Рециклажа односно физички третман папира и картона је процес који обухвата издвајање и разврставање целулозних материјала у зависности од начина обрада, ради добијања корисне сировине која се може поново користити.
Након довожења отпадног материјала на локацију складиштења, вршиће се селекција отпада. У фази селекције, целулозни материјали се физички разврставају и сортирају у различите категорије према врсти/хемијском саставу и типу, њеном квалитету и боји.

Одвајање се врши на бијели папир, картон, масни папир, новине и сл., а све у складу према захтјевима купца.

Ова врста отпада има каталошке шифре дефинисане у Правилнику о категоријама, испитивању и класификацији отпада („Службени гласник РС“, број: 19/15 и 79/18): 
     15 01 01 ............................................................................... папирна и картонска амбалажа

     20 01 01 ....................................................................... папир и картон сакупљене фракције
· Опис технолошког процеса третмана отпадне пластике 
Рециклажа пластике је процес који обухвата издвајање и разврставање пластичних материјала у зависности од хемиског састава, ради добијања корисне сировине која се може поново користити. Након довожења отпада на локацију складиштења, вршиће се селекција отпада. У фази селекције, амбалажа се физички разврстава и сортира у различите категорије према врсти/хемијском саставу и типу, њеном квалитету и боји. Таква амбалажа се пресује и балира и као таква представља финалан производ који се даље продаје заинтересованим купцима.
Ова врста отпада има каталошке шифре дефинисане у Правилнику о категоријама, испитивању и класификацији отпада („Службени гласник РС“, број: 19/15 и 79/18): 
15 01 02 ................................................................................................. пластична амбалажа

17 02 03 ..................................................................................................................... пластика 

20 01 39......................................................................................................................пластика 

· Опис процеса складиштења отпадних лијекова

Сакупљени лијекови истеклог рока трајања ће се након довоза на локацији складиштити у за то посебно одређене посуде затвореног типа у оквиру објекта за складиштење отпада, адекватно обиљежавати и привремено складиштити у засебном простору у оквиру предметног објекта.

Након сакупљања довољне количине, инвеститор ће отпаднe лијекове односно лијекове са истеклим роком трајања, испоручивати овлаштеним правним лицима који се баве коначним збрињавањем такве врсте отпада. 
У складу са Правилником о категоријама, испитивању и класификацији отпада („Службени гласник Републике Српске“, бр. 19/15 и 78/18), каталошка ознака отпада који ће се третирати: 

  18 02 08............................................... лијекови дургачији од оних наведених у 18 02 07

· Опис процеса складиштења отпадних хемикалија

Сакупљене хемикалије истеклог рока трајања као и неискориштене хемикалије ће се након довоза на локацији складиштити у за то посебно одређене посуде, адекватно обиљежавати и привремено складиштити у за засебном простору у оквиру предметног објекта. Отпадне хемикалије ће се складиштити према физичко-хемијским особинама.

Након сакупљања довољне количине, инвеститор ће отпадне хемикалије испоручивати овлаштеним правним лицима који се баве коначним збрињавањем такве врсте отпада. 
У складу са Правилником о категоријама, испитивању и класификацији отпада („Службени гласник Републике Српске“, бр. 19/15 и 78/18), каталошка ознака отпада који ће се третирати: 

 18 02 06............................................ хемикалије дургачији од оних наведених у 18 02 05
· Опис технолошког процеса третмана отпада од здравствене заштите људи

Транспорт неопасног отпада од здравствене заштите људи односно медицинског отпадаће се вршити у специјалним контејнерима/возилима предвиђеним само за ту намјену до коначног третмана у властитом постројењу на локацији „ECO FUTURA“д.о.о. у Зворнику.
Преузимање отпада на мјесту настанка а затим се транспортује на предметну локацију за ту намјену при чему се врши вагање преузетог  отпадног материјала, а утврђене количине отпада се евидентирају у свеску евиденција, чија је форма и садржај егулисана Законом о управљању отпадом РС. Инвеститор ће третман неопасног медицинског отпада вршити у следећим уређајима за стерилизацију:

1. стерилизатор Getinge 2406 SR EC 1 (постојећи)

Наведени стерилизатор је микрорачунарски контролисани аутоматски парни стерилизатор са циклусима. Опсег радне температуре је 1050 – 1350 С. Резултат читавог процеса обраде је потпуно стерилисан и неопасан отпад који се потом одлаже на депонију комуналног отпада.

2. стерилизатор MEDISTER 60/160HF (у набавци)

Постројење MEDISTER стерилизатор намјењен обради медициниског отпада комбинује високу температуру, пару и притисак за стерилизацију отпада и у процесу не емитује зрачење нити употребљава хемикалије. Резултат читавог процеса обраде је потпуно стерилисан и неопасан отпад који се потом одлаже на депонију комуналног отпада.
У складу са Правилником о категоријама, испитивању и класификацији отпада („Службени гласник Републике Српске“, бр. 19/15 и 78/18), каталошка ознака отпада која ће се третирати на предметној локацији: 
          18 01 01 ..................................................................... оштри инструменти (изузев 18 01 03)

          18 01 04 ....................................................................... отпад чије сакупљање и одлагање не подлијеже посебним захтјевима због спречавања инфекиције  (нпр. завоји, гипсеви, постељина, одјећа за једнократну употребу и пелене).
У Доказима се закључује сљедеће: У вези претпостављених могућих утицаја на животну средину, може се утврдити да су исти сведени на минимум самим одабиром локације предметног објекта. Наиме, чињеница је да се посматрани локалитет налази у индустријској зони, дијелом или изван обухвата стамбено-пословних зона, да у близини посматраног објеката нису регистрована заштићена подручја и објекти природне и културне баштине.

Након престанка рада, инвеститор се обавезује извршити техничку и биолошку рекултивацију комплетне локације. 
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 05.10.- 04.11.2020. год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, брoj: 28/13 и 104/17 ).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                         НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

